Wes-Kaap: Swaar reën Vrydag en ’n koel, nat naweek | Netwerk24
Wes-Kaap: Swaar reën Vrydag en ’n koel, nat naweek
Deur Malherbe Nienaber 24 Oktober 2019 06:24
Swaar reën word Vrydag oor die Suidwes-Kaap verwag, met nog reën en koel weer tot Sondag oor groot dele van die Wes-Kaap.
Die Suid-Afrikaanse Weerdiens het ook gewaarsku oor ’n uiters hoë brandgevaar Donderdag op plekke in die Sentraal-Karoo en die Hantam- en Khai-Ma-munisipaliteit in die Noord-Kaap, sowel as in die Dr. Beyers Naude-, Blue Crane Route-, Matatiele-munisipaliteit en die Chris Hani- en Joe Gqabi-distriksmunisipaliteit in die Oos-Kaap.
??Cold Front Update
First morning view of the late and unseasonal cold front developing in the South Atlantic heading for the Western Cape.
How beautiful is our planet.#ColdFront #CapeTown @GoodThingsGuy @JoelGuy_ @EmilevanRooyen2 pic.twitter.com/DxHPTvaG1n
— SA Weather???sawx.co.za (@sawx_sa_weather) October 23, 2019
Vrydag kan swaar reën tot oorstromings in die Kaapse metropool, die suidweste van die Kaapse wynland en die weste van die Overberg-distrik lei.
Sterk noordwestewinde van 50 km/h tot 55 km/h word oor die Sentraal-Karoo in die Wes-Kaap en die Karoo se Hoogland-munisipaliteit in die Noord-Kaap verwag.
In Kaapstad, die Paarl, Malmesbury, Langebaan, Hermanus, Grabouw en Kaap Agulhas word ’n 80%-kans op reën verwag, met buie teen die middag.
In Worcester, Ceres, Clanwilliam, Redelinghuys en Riversdal is daar ook ’n 60%-kans op reënbuie.
Maksimum temperature van onder 20°C word oor die grootste deel van die provinsie verwag, met 18 °C in Kaapstad en 19 °C in George.
In George, Mosselbaai, Vredendal, Oudtshoorn en Plettenbergbaai is daar ’n 30%-kans op buie, sowel as ’n 30%-kans op reën in Calvinia en Sutherland in die Noord-Kaap en ’n 30%-kans op buie in Joubertina in die Oos-Kaap.
So n ligte #reëntjie in #Kaapstad vanmôre, lyk nie of dit vreeslik baie water bring nie, maar elke druppel help ?? Gerhard Söhnge @SAWeatherServic @sawx_sa_weather @eNCA @eNCAWeather @venter_annette @debeer_anika @Netwerk24 @JoelGuy_ @huisgenoot @zarsg @AgriWesKaap pic.twitter.com/NLIdwZyF2w
— ReenvalSA (@ReenvalSA) October 23, 2019
Teen Saterdag is daar ’n 30%-kans op buie oor die grootste deel van die Wes-Kaap en dele van die Oos-Kaap.
Maksimum temperature van 20 °C en laer word in die Suidwes-Kaap verwag, met temperature van tussen 20 °C en 25 °C aan die Weskus en in die Karoo en die Suid-Kaap.
Vir Kaapstad word ’n maksimum temperatuur van 20 °C verwag, met 21 °C vir George.
In Port Elizabeth, Uitenhage, Port Alfred en Joubertina is daar ook ’n 30%-kans op buie.
Donker reënwolke hang oor die Theewaterskloofdam, tussen Villiersdorp en Grabouw, in die Wes-Kaap.Foto: Jaco Marais
Sondag is daar ’n 60%-kans op reën in Kaapstad, die Paarl, Malmesbury, Hermanus en Grabouw, met ’n noordwestewind van tot 40 km/h.
In Vredendal en Clanwilliam is daar ’n 30%-kans op motreën en in Langebaan, Redelinghuys en Kaap Agulhas is daar ’n 30%-kans op reën.
Gedeeltelik bewolkte weer word oor die res van die provinsie verwag, met maksimum temperature van 20 °C en laer in die Suidwes-Kaap en aan die Weskus.
In die Suid-Kaap en die Karoo kan die kwik tot bo 20 °C styg, tot 25 °C in Riversdal en tot 27 °C in Beaufort-Wes en Oudtshoorn.
In Beaufort-Wes kan die westewind 40 km/h bereik, met ’n suidwestewind van tot 30 km/h in Oudtshoorn.
Light #rain is falling in #Wellington Boland #Western Cape ?? Rachel Geyer @SAWeatherServic @sawx_sa_weather @eNCA @eNCAWeather @venter_annette @debeer_anika @TeamNews24 @maroelamedia @YouMagazine @AgriWesKaap @landbou @zarsg @JoelGuy_ pic.twitter.com/kxEMBtXkAI
Meer oor: Theewaterskloofdam | Reën | Droogte | Wes-Kaap